**OSNUTEK**

|  |
| --- |
|  |

**PROJEKTNA NALOGA**

**ZA IZDELAVO SPREMEMB IN DOPOLNITEV**

**OBČINSKEGA PROSTORSKEGA NAČRTA OBČINE TRZIN**

|  |
| --- |
|  |

**Vsebina:**

1. **OCENA STANJA IN PREDMET NALOGE**
   1. **Ocena stanja**
   2. **Predmet naloge**
2. **IZHODIŠČA ZA NAČRTOVANJE**
   1. **Planska izhodišča**
   2. **Zakonska izhodišča**
3. **IZDELAVA OBČINSKEGA PODROBNEGA PROSTORSKEGA NAČRTA** 
   1. **Vsebina in obseg naloge po posameznih fazah**
4. **OSTALE OBVEZNOSTI IZVAJALCA**
5. **ROKI ZA IZVEDBO NALOGE**

**September 2013**

1. **OCENA STANJA IN PREDMET NALOGE**
   1. **Ocena stanja**

Na območju Občine Trzin je od leta 2008 v veljavi Odlok o strategiji prostorskega razvoja Občine Trzin (Uradni vestnik OT, št. 5/08 in 8/08), od leta 2010 pa tudi Odlok o občinskem prostorskem načrtu Občine Trzin – izvedbeni del (Uradni vestnik OT, št. 08/11; v nadaljevanju OPN Trzin ID).

V obdobju od sprejema OPN Trzin ID september 2010 (uveljavitev: oktober 2010) so bile pri uporabi akta s strani Občinske uprave Občine Trzin, Upravne enote Domžale, projektantov, lastnikov zemljišč, posameznikov ter drugih uporabnikov ugotovljene nekatere nove razvojne potrebe in ugotovljena nova dejstva, ki ob pripravi prostorskega akta še niso mogla biti upošte­vana, ter podani predlogi in pobude za izboljšanje vsebin OPN Trzin ID za posamezna območja ali tematska področja. Prav tako se je izkazalo, da je potrebno dopolniti in uskladiti grafični del. Poleg tega so se v času od sprejema OPN Trzin ID spremenili nekateri predpisi, ki vplivajo na razumevanje vsebine, kar je potrebno generalno uskladiti.

Prve spremembe in dopolnitve OPN Trzin ID je Občinski svet Občine Trzin sprejel januarja 2013 (uveljavitev: februar 2013). Skladno z Zakonom o prostorskem načrtovanju se je postopek sprememb in dopolnitev OPN Trzin ID takrat vodil po skrajšanem postopku, saj so se spremembe nanašale samo na prostorske izvedbene pogoje, niso pa posegale v določanje namenske rabe prostora.

Junija 2013 je Občinski svet potrdil Uradno prečiščeno besedilo Odloka o občinskem prostorskem načrtu Občine Trzin – izvedbeni del (UPB1).

* 1. **Predmet naloge**

Predmet naloge so spremembe in dopolnitve OPN Trzin ID, ki se nanašajo na določila besedilnega in grafičnega dela odloka.

Spremembe in dopolnitve OPN Trzin ID obsegajo:

1. posamične spremembe in dopolnitve vsebin znotraj stavbnih zemljišč, ki se nanašajo na meje med namenskimi rabami, kategorije namenskih rab, pogoje za postavitev objektov, stopnje izkoriščenosti parcel, namenjenih gradnji in druge prostorske izvedbene pogoje;
2. obravnava in vključitev predlogov in pobud lastnih razvojnih potreb ter razvojnih potreb drugih oseb (pobude);
3. ponovno presojo načinov urejanja prostora, predvsem načrtovanje s posebnimi prostorskimi izvedbenimi pogoji (PIP) in občinskimi podrobnimi prostorskimi načrti (OPPN);
4. tematske spremembe in dopolnitve vsebin, ki se nanašajo na izboljšanje posameznih vsebin;
5. jasnejši opis posameznih delov besedilnega in grafičnega dela ter odprava vsebinskih neskladij med posameznimi deli;
6. Prikaz stanja prostora se uskladi in dopolni z ažuriranimi digitalnimi katastrskimi prikazi, kartami in načrti gospodarske javne infrastrukture.
7. upoštevanje usmeritev iz državnega strateškega prostorskega načrta in občinskega strateškega prostorskega načrta.

Za kvalitetno pripravo je potrebno predhodno izdelati najmanj še:

* Celovito analizo prostora (predvsem javnega prostora) z zavezujočimi usmeritvami.
* Analizo oz. strokovno obravnavanje pobud za spremembo namenske rabe zemljišč in ugotavljanje ali pobuda izpolnjuje podrobnejše pogoje glede skladnosti s cilji prostorskega razvoja, upoštevanja varstvenih in varovalnih omejitev v prostoru, ustreznosti z vidika urbanističnih meril in možnosti opremljanja zemljišč za gradnjo. Kolikor bo ugotovljeno, da ustrezajo splošnim strateškim izhodiščem in drugim zahtevam, bodo uvrščene v osnutek sprememb in dopolnitev OPN Občine Trzin.

Strokovne podlage in postopki, za katere v času razpisa še ni znano, ali jih bo potrebno pripraviti in v kakšnem obsegu (npr. okoljsko poročilo v postopku CPVO, hidrološko hidravlične študije, strokovne podlage za posege na kmetijska zemljišča, strokovne podlage za poselitev, prikaz stanja prostora, ipd.) niso predmet te naloge oz. tega razpisa.

Kolikor se v postopku priprave sprememb in dopolnitev OPN Trzin ID ugotovi, da je utemeljeno in potrebno izdelati dodatne strokovne podlage, analize, preizkuse oziroma podrobne preveritve ter obrazložitve in utemeljitve, se le-te pripravijo med postopkom in sicer na podlagi ločenega javnega naročila.

1. **IZHODIŠČA ZA NAČRTOVANJE**
   1. **Planska izhodišča**

Spremembe in dopolnitve OPN Trzin ID se pripravijo v okvi­ru strateških usmeritev Odloka o Strategiji prostorskega razvoja Občine Trzin (Uradni vestnik OT, št. 5/08 in 8/08), ki se ne spreminja.

* 1. **Zakonska izhodišča**

Pri izdelavi sprememb in dopolnitev OPN Trzin ID morajo biti upoštevani veljavni zakonski in podzakonski predpisi.

1. **IZDELAVA OBČINSKEGA PODROBNEGA PROSTORSKEGA NAČRTA**
   1. **Vsebina in obseg naloge po posameznih fazah**

Vsebina mora biti skladna z določbami Zakona o prostorskem načrtovanju (ZPNačrt, Uradni list RS, št. [33/07](http://www.uradni-list.si/1/objava.jsp?urlid=200733&stevilka=1761), [70/08](http://www.uradni-list.si/1/objava.jsp?urlid=200870&stevilka=3026)-ZVO-1B, [108/09](http://www.uradni-list.si/1/objava.jsp?urlid=2009108&stevilka=4890), [80/10](http://www.uradni-list.si/1/objava.jsp?urlid=201080&stevilka=4305)-ZUPUDPP ([106/10](http://www.uradni-list.si/1/objava.jsp?urlurid=20105579) popr.), [43/11](http://www.uradni-list.si/1/objava.jsp?urlid=201143&stevilka=2042)-ZKZ-C, [57/12](http://www.uradni-list.si/1/objava.jsp?urlid=201257&stevilka=2413), [57/12](http://www.uradni-list.si/1/objava.jsp?urlid=201257&stevilka=2414)-ZUPUDPP-A, [109/12](http://www.uradni-list.si/1/objava.jsp?urlid=2012109&stevilka=4323), [35/13](http://www.uradni-list.si/1/objava.jsp?urlid=201335&stevilka=1322) Skl.US), Pravilniku o vsebini, obliki in načinu priprave občinskega prostorskega načrta ter pogojih za določitev sanacij razpršene gradnje in območij za razvoj in širitev naselij (Uradni list RS, št. 99/07), ter ostalimi predpisi, ki se nanašajo na predmet naloge.

|  |
| --- |
| **FAZA** |
| Priprava javnega razpisa/zbiranje ponudb in izbor zunanjega izdelovalca |
| Celovita analiza prostora |
| Prikaz stanja prostora |
| Priprava gradiva za pridobitev posebnih smernic NUP |
| Pridobitev posebnih smernic |
| Analiza posebnih smernic in izdelava zahtevanih elaboratov, študij ipd. |
| Analiza, obrazložitev in utemeljitev razvojnih potreb (lastnih, NUP in drugih oseb-pobude) |
| **Osnutek** sprememb in dopolnitev OPN Trzin ID |
| Priprava gradiva za pridobitev odločbe o potrebnosti izdelave CPVO |
| Prvo mnenje NUP |
| Usklajevanje prvih mnenj |
| \*Izdelava okoljskega poročila |
| \*Pridobitev sklepa o ustreznosti okoljskega poročila |
| **Dopolnjen osnutek** sprememb in dopolnitev OPN Trzin ID |
| Priprava gradiva za prvo obravnavo na seji Občinskega sveta |
| Priprava gradiva za javno razgrnitev |
| Javna razgrnitev (z javno obravnavo) dopolnjenega osnutka sprememb in dopolnitev OPN Trzin ID in okoljskega poročila |
| Priprava stališč do pripomb in predlogov iz javne razgrnitve in javne obravnave |
| **Predlog** sprememb in dopolnitev OPN Trzin ID |
| Drugo mnenje NUP |
| Usklajevanje drugih mnenj |
| \*Opredelitev sprejemljivosti sprememb in dopolnitev OPN Trzin ID v postopku CPVO in odločba ministrstva pristojnega za okolje |
| **Usklajen predlog** sprememb in dopolnitev OPN |
| Priprava gradiva za drugo obravnavo in sprejem na seji Občinskega sveta |
| Priprava sprejetega odloka za objavo in objava v uradnem glasilu in na spletnih straneh občine |
|  |

1. **OSTALE OBVEZNOSTI IZVAJALCA**

**4.1.**

Zaradi zakonsko predpisanih zahtev glede tehnične priprave dokumentacije mora izvajalec razpolagati z licencirano programsko opremo (skladno s Tehničnimi pravili z pripravo občinskih prostorskih aktov v digitalni obliki oz. veljavnimi predpisi).

Za posamezne faze sprejemanja akta na sejah Občinskega sveta (vsaj 2 obravnavi) in sejah odborov (vsaj 2 obravnavi) je potrebno pripraviti dokumentacijo v digitalni (tekst-.doc in grafika -.pdf in .dwg) ter analogni obliki, in sicer:

Prva obravnava (dopolnjen osnutek):

* Odlok o spremembah in dopolnitvah OPN Trzin ID (tekst);
* Grafični del Odloka o spremembah in dopolnitvah OPN Trzin ID: barvni prikazi prostorskih ureditev na A4 formatu, vključiti je potrebno posamezne vsebine, ki so ključne za razumevanje načrtovanih ureditev;
* Vsebinska obrazložitev načrtovanih prostorskih ureditev (tekst);
* Kompleten izvod dopolnjenega osnutka v analogni obliki, povezan v A4 formatu.

Druga obravnava (usklajen predlog):

* Odlok o spremembah in dopolnitvah OPN Trzin ID (tekst);
* Grafični del Odloka o spremembah in dopolnitvah OPN Trzin ID: barvni prikazi prostorskih ureditev na A4 formatu, vključiti je potrebno posamezne vsebine, ki so ključne za razumevanje načrtovanih ureditev;
* Vsebinska obrazložitev enako kot za prvo obravnavo z opisom sprememb, nastalih zaradi upoštevanja stališč do pripomb in predlogov iz javne razgrnitve in obravnave (tekst);
* Kompleten izvod dopolnjenega osnutka v analogni obliki, povezan v A4 formatu.

**4.2.**

Izvajalec za potrebe javne razgrnitve zagotovi 2 izvoda dopolnjenega osnutka ter grafične priloge za predstavitev na mestih razgrnitve (vsebina skladna z veljavno zakonodajo).

Po sprejemu na Občinskem svetu mora izvajalec naročniku predati končno gradivo v zakonsko predpisani vsebini:

* v štirih (4) analognih izvodih, trda vezava;
* v digitalni obliki (.dwg in .pdf);
* v obliki za vnos v prostorski informacijski sistem občin (PISO): poligonski sloj v SHP formatu (meja OPN z atributnimi podatki: naziv OPN, podatki o sprejemu OPN, polje z imenom datoteke za vsako vsebino, ki je zapisana v pdf, dwg).

**4.3.**

Izvajalec bo aktivno in s strokovnim znanjem sodeloval v celotnem postopku, kar vključuje:

* Aktivno sodelovanje z naročnikom pri pripravi pozivov pobudnikom, usklajevanja z naročnikom in pristojnimi nosilci urejanja prostora,
* prisotnost na vseh usklajevalnih sestankih s pristojnimi nosilci urejanja prostora, pri čemer število prisotnosti s to nalogo ni definirano. Izvajalec pri tem razume, da točno definiranje števila tovrstnih sestankov ne more biti določeno s to projektno nalogo oziroma pogodbo, ter da to ne more biti predmet aneksov k pogodbi.
* Delovni sestanki z naročnikom, ki so potrebni, da se projekt uspešno izvede. Izvajalec pri tem razume, da točno definiranje števila tovrstnih sestankov ne more biti določeno s to projektno nalogo oziroma pogodbo, ter da to ne more biti predmet aneksov k pogodbi.
* Udeležbe na sejah občinskega sveta, odborih in delovnih telesih ter na javnih obravnavah, v kolikor naročnik to zahteva. Izvajalec pri tem razume, da točno definiranje števila tovrstnih sestankov ne more biti določeno s to projektno nalogo oziroma pogodbo ter da to ne more biti predmet aneksov k pogodbi.
* Izvajalec pri pripravi stališč do pripomb ves čas sodeluje z naročnikom, s katerim skupaj pripravi končna stališča. Prispele pripombe, ki jih je mogoče locirati na grafiki, je potrebno kartografsko prikazati.

Postopek sprememb in dopolnitev OPN se vodi skladno s predpisi, ki urejajo prostorsko načrtovanje ter drugimi predpisi, ki na postopek ter vsebino vplivajo. Smatra se, da izvajalec, ki bo posredoval ponudbo, pozna vse predpise, ki jih je pri tem potrebno upoštevati.

1. **ROKI ZA IZVEDBO NALOGE**

|  |  |  |  |
| --- | --- | --- | --- |
|  | **FAZA** | **NOSILEC** | **ROK** |
| 0 | Priprava javnega razpisa/zbiranje ponudb in izbor zunanjega izdelovalca | Občina | največ 45 dni od sprejema Sklepa o začetku postopka |
| 1 | Celovita analiza prostora | zunanji izdelovalec in občina | največ 30 dni od izbora izvajalca |
| 2 | Prikaz stanja prostora | zunanji izdelovalec | največ 45 dni od izbora izvajalca |
| 3 | Priprava gradiva za pridobitev posebnih smernic NUP | Občina in  zunanji izdelovalec | največ 45 dni od izbora izvajalca |
| 4 | Pridobitev posebnih smernic | Občina in  zunanji izdelovalec | 30 dni od vloge |
| 5 | Analiza posebnih smernic in izdelava zahtevanih elaboratov, študij ipd. | Občina in  zunanji izdelovalec | 30 dni od prejema posebnih smernic |
| 6 | Analiza, obrazložitev in utemeljitev razvojnih potreb (lastnih, NUP in drugih oseb-pobude) | Občina in  zunanji izdelovalec | Največ 15 dni od prejema posebnih smernic |
| 7 | **Osnutek** sprememb in dopolnitev OPN Trzin ID | zunanji izdelovalec | največ 3 mesece po pridobitvi in uskladitvi smernic NUP |
| 8 | Priprava gradiva za pridobitev odločbe o potrebnosti izdelave CPVO | Vloga: Občina  Odločba: ministrstvo | 21 dni |
| 9 | Prvo mnenje NUP | Vloga: Občina  Mnenje: ministrstva | 30 dni od vloge |
| 10 | Usklajevanje prvih mnenj | Občina, ministrstva, zunanji izdelovalec | odvisno od postopka usklajevanj |
| 11 | \*Izdelava okoljskega poročila | \*izdelovalec okoljskega poročila | največ 60 dni od naročila |
| 12 | \*Pridobitev sklepa o ustreznosti okoljskega poročila | Vloga: Občina  Sklep: ministrstva | skladno s postopkom CPVO |
| 13 | **Dopolnjen osnutek** sprememb in dopolnitev OPN Trzin ID | zunanji izdelovalec | največ 3 mesece po pridobitvi in uskladitvi prvih mnenj NUP oziroma odvisno od procesa usklajevanja |
| 14 | Priprava gradiva za prvo obravnavo na seji Občinskega sveta | Občina, zunanji izdelovalec in \*izdelovalec okoljskega poročila | največ 15 dni po izdelavi dopolnjenega osnutka |
| 15 | Priprava gradiva za javno razgrnitev | Občina, zunanji izdelovalec in \*izdelovalec okoljskega poročila | največ 10 dni po prvi obravnavi na Občinskem svetu |
| 16 | Javna razgrnitev (z javno obravnavo) dopolnjenega osnutka sprememb in dopolnitev OPN Trzin ID in okoljskega poročila | Občina, zunanji izdelovalec in \*izdelovalec okoljskega poročila | najmanj 30 dni |
| 17 | Priprava stališč do pripomb in predlogov iz javne razgrnitve in javne obravnave | Občina in  zunanji izdelovalec | največ 45 dni po zaključku javne razgrnitve |
| 18 | **Predlog** sprememb in dopolnitev OPN Trzin ID | zunanji izdelovalec | največ 3 mesece po zaključku javne razgrnitve |
| 19 | Drugo mnenje NUP | Vloga: Občina  Mnenje: ministrstva | največ 30 dni od vloge oz. skladno s postopkom usklajevanja |
| 20 | Usklajevanje drugih mnenj | Občina, ministrstva, zunanji izdelovalec | odvisno od postopka usklajevanj |
| 21 | \*Opredelitev sprejemljivosti sprememb in dopolnitev OPN Trzin ID v postopku CPVO in odločba ministrstva pristojnega za okolje | \*Občina in izdelovalec okoljskega poročila | skladno s postopkom CPVO |
| 22 | **Usklajen predlog** sprememb in dopolnitev OPN | Občina in  zunanji izdelovalec | največ 3 mesece po pridobitvi drugih mnenj NUP oziroma odvisno od procesa usklajevanja |
| 23 | Priprava gradiva za drugo obravnavo in sprejem na seji Občinskega sveta | Občina, zunanji izdelovalec in \*izdelovalec okoljskega poročila | največ 15 dni po izdelavi usklajenega predloga |
| 24 | Priprava sprejetega odloka za objavo in objava v uradnem glasilu in na spletnih straneh občine | Občina | največ 10 dni po sprejemu odloka na Občinskem svetu |
|  |  |  |  |

\*Velja le v primeru če bo za spremembe in dopolnitve OPN potrebna CPVO

Pripravila:

Sida Valentinčič

Višja svetovalka župana za okolje in prostor

|  |  |
| --- | --- |
|  | ŽUPAN Občine Trzin  Anton Peršak |